Timisoara, desemnata drept cea mai buna destinatie pentru turisti. La ce eveniment a primit distinctia

TIMISOARA. Timisoara a fost desemnat ca fiind „cea mai buna destinatie”, in cadrul celui mai important eveniment in industria hoteliera, a turismului si a ospitalitatii din Romania – TopHotel Tourism & Leisure Investment Conference!

CITESTE SI: Dispare parcarea de la Modex. In ce se transforma locul si ce se intampla cu planuitul pasaj rutier de sub Piata Victoriei, la Timisoara

„Am incercat alaturi de buni prieteni, mai vechi sau mai noi, sa promovam oportunitatile pe care Timisoara le ofera investitional industriei turismului, in perspectiva titlului de Capitala Europeana a Culturii in fata specialistilor din domeniu, respectiv a managerilor celor mai mari branduri hoteliere internationale prezente pe piata romaneasca. Multumesc organizatorilor conferintei si sunt convins ca portile deschise aici se vor transforma in proiecte investitionale de succes in Timisoara”, a scris pe Facebook viceprimarul Dan Diaconu.

In ciuda acestei distinctii, este stiut faptul ca Timisoara sufera la capitolul infrastructura hoteliera. Niciun lant important din domeniu nu are un hotel in Timisoara, astfel ca ramane de vazut daca pana in 2021, atunci cand este aspteptat un val important de turisti, vreunul dintre lanturile importante isi va deschide unul in Timisoara, mai ales ca reprezentantii Primariei au tot dat asigurari de ani de zile ca se poarta negocieri in acest sens.